บรรเทาอาการเจ็บหน้าอกเพราะกระดูกอ่อนของซี่โครงอักเสบหรือปวดเมื่อยกล้ามเนื้อและกระดูก บรรเทาอาการเจ็บหน้าอกจากภาวะเยื่อหุ้มหัวใจอักเสบ บรรเทาอาการเจ็บหน้าอกจากภาวะหัวใจวาย บรรเทาอาการเจ็บหน้าอกจากความผิดปกติที่ปอด บรรเทาอาการเจ็บหน้าอกจากอาการแพนิคหรือวิตกกังวลกำเริบ บรรเทาอาการเจ็บหน้าอกจากกรดไหลย้อน
ปกติกระดูกอ่อนใน "ข้อบริเวณซี่โครง" จะเป็นตัวยึดซี่โครงกับกระดูกสันอกเข้าด้วยกัน แต่ถ้ากระดูกอ่อนอักเสบขึ้นมาเมื่อไหร่ (ที่พบบ่อยคือออกแรงมากเกินไป) จะเจ็บแน่นหน้าอกได้ หรือก็คืออาการ costochondritis (กระดูกอ่อนอักเสบ) นั่นเอง การออกกำลังกายก็ทำให้กล้ามเนื้อหน้าอกตึงเกร็งได้ จนปวดเมื่อยกล้ามเนื้อและกระดูก รู้สึกคล้ายๆ ตอนกระดูกอ่อนอักเสบ จะมีอาการปวดแปลบ ปวดเมื่อย หรือเหมือนมีอะไรกดทับหน้าอก ส่วนมากจะรู้สึกเฉพาะตอนขยับตัวหรือหายใจ และเป็นแค่ 2 สาเหตุที่พอเอามือกดหน้าอกแล้วจะเจ็บแน่นขึ้นมา   ถ้าอยากรู้ความแตกต่างระหว่างอาการปวดเมื่อยกล้ามเนื้อและกระดูกกับกระดูกอ่อนอักเสบ ให้ลองกดที่ซี่โครงแถวกระดูกสันอก (กระดูกตรงกลางหน้าอก) ถ้าเจ็บแถวๆ กระดูกสันอก เป็นไปได้มากว่าคุณมีอาการกระดูกอ่อนซี่โครงอักเสบ ยาต้านอักเสบชนิดไม่ใช่สเตียรอยด์ (nonsteroidal anti-inflammatory drugs หรือ NSAIDs) อย่างยาแอสไพริน ไอบูโพรเฟน และนาพรอกเซนช่วยบรรเทาอาการปวดทั้ง 2 แบบได้ โดยจะไปยับยั้งกระบวนการที่ทำให้เกิดการอักเสบ ทั้งจากกระดูกอ่อนอักเสบหรือปวดเมื่อยกล้ามเนื้อและกระดูก ทำให้เจ็บแน่นหน้าอกน้อยลง  ให้กินยา 2 เม็ดพร้อมน้ำและอาหาร จะได้ไม่ระคายเคืองกระเพาะ อาการเจ็บแน่นหน้าอกจาก 2 สาเหตุนี้เป็นแบบ self-limiting คือจะหายไปเองตามเวลา ไม่เป็นเรื้อรังแต่ต้องพักกล้ามเนื้อที่ปวดเมื่อยหรือกระดูกอ่อนที่อักเสบเยอะๆ เนื้อเยื่อที่เสียหายจะได้ฟื้นตัวเร็วๆ แต่ถ้าไม่อยากหยุดออกกำลังกายไปเลย อย่างน้อยก็ขอให้ออกกำลังกายแค่เบาๆ อย่าไปออกจนเกิดแรงกดทับแถวหน้าอก ถ้ายืดเหยียดกล้ามเนื้อไม่เพียงพอก่อนออกกำลังกายหนักๆ จะทำให้กล้ามเนื้อตึงเกร็งจนปวดหลังเลิกออกกำลังกาย โดยเฉพาะถ้ามี 2 อาการที่ว่า เพราะฉะนั้นก่อนออกกำลังกายทุกครั้งต้องยืดเหยียดกลุ่มกล้ามเนื้อต่างๆ บริเวณอก   ชูแขนเหนือหัว จากนั้นยืดเหยียดไปข้างหลังและด้านข้างให้ตึงที่สุด ให้กล้ามเนื้อหน้าอกได้ยืดขยาย จากนั้นผ่อนคลายสลับกัน หันเข้ามุม จากนั้นเหยียดแขนออกไปตรงๆ แล้วเอามือยันกำแพง พยายามเอามือห่างออกจากกันให้มากที่สุด ให้หน้าอกยื่นเข้าไปใกล้กำแพงเท่าที่จะทำได้ ยืนให้มั่นคง เอามือยันกำแพงคร่อมประตูที่เปิดไว้ จากนั้นแอ่นอกไปข้างหน้า สองมือเหนี่ยวกรอบประตูไว้ให้แน่น หรือใช้วิธีก้าวไปข้างหน้า (ผ่านประตูไป) โดยที่มือยังยึดกรอบประตูไว้ ประคบร้อนช่วยบรรเทาอาการปวดเมื่อยกล้ามเนื้อหรือข้ออักเสบได้อย่างเห็นผล ทำให้เจ็บแน่นหน้าอกน้อยลงให้ใช้ heat pad โดยอุ่นในไมโครเวฟตามคำแนะนำ หรือใช้ถุงน้ำร้อน แล้วเอามาประคบบริเวณที่เจ็บแน่น สลับกับเอาออกเป็นระยะ จะได้ไม่ร้อนจนลวกผิว ความร้อนจะทำให้กล้ามเนื้อที่หดเกร็งผ่อนคลาย ฟื้นตัวเร็ว หรือนวดบริเวณที่ปวดหลังประคบร้อนร่วมด้วย จะคลายกล้ามเนื้อได้มากกว่าเดิม แช่น้ำร้อนผสมดีเกลือ (Epsom's salts) 1 ถ้วยตวง ก็ช่วยบรรเทาปวดเพราะ 2 สาเหตุนี้ได้ อย่าใจร้อนถ้าดูแลตัวเองไปไม่นานแล้วยังปวดเมื่อยกล้ามเนื้อไม่หาย แต่ถ้าพักผ่อนและดูแลตัวเองไปสักพักแล้วยังอาการไม่ดีขึ้นหรือรุนแรงกว่าเดิม ต้องพบแพทย์ด่วน  หาหมอทันทีถ้าเกิดอุบัติเหตุกระแทกหรือกระทบกระเทือนที่หน้าอก เพราะถ้ามีกระดูกซี่โครงหักจะทิ่มปอดหรือหัวใจได้ อันตรายมากถ้าปล่อยไว้ ถ้าไปหาหมอ คุณหมอจะเอกซเรย์หากระดูกที่หักจะได้รู้สาเหตุชัดเจน ภาวะเยื่อหุ้มหัวใจอักเสบ (pericarditis) เกิดเมื่อเยื่อหุ้มหัวใจ (pericardium) บวมหรือระคายเคือง ส่วนใหญ่เพราะเกิดติดเชื้อไวรัส ทำให้เจ็บแปลบที่หน้าอก เหมือนถูกแทงที่กลางหรือทางซ้ายของหน้าอก แต่บางคนก็ปวดทึบๆ แต่ลามไปถึงขากรรไกรและ/หรือแขนซ้ายด้วย จะเจ็บมากขึ้นเมื่อหายใจหรือขยับตัว บางอาการของภาวะเยื่อหุ้มหัวใจอักเสบก็คล้ายกับอาการที่เกิดตอนหัวใจวายมาก เช่น   หายใจติดขัด ใจสั่น มีไข้ต่ำๆ เหนื่อยล้าหรือคลื่นไส้ ไอ ขาหรือท้องบวม ปกติอาการของภาวะเยื่อหุ้มหัวใจอักเสบจะไม่รุนแรงมาก เดี๋ยวก็หายเอง แต่มักอาการคล้ายกันมากกับหัวใจวาย ที่สำคัญคือถ้าอาการรุนแรงจะถึงขั้นต้องผ่าตัด เพราะฉะนั้นควรไปให้คุณหมอตรวจวินิจโดยด่วน จะได้รู้สาเหตุของอาการเจ็บแน่นหน้าอกชัดเจน   โทรเรียกรถพยาบาลหรือให้ใครช่วยพาไปส่งโรงพยาบาลที่ใกล้ที่สุด ภาวะเยื่อหุ้มหัวใจอักเสบเหมือนหัวใจวายตรงที่ควรป้องกันไม่ให้อาการทรุด โดยดูแลรักษาแต่เนิ่นๆ เยื่อหุ้มหัวใจจะมีเนื้อเยื่อ 2 ชั้นที่เกิดเสียดสีกันเมื่ออักเสบ จนเกิดอาการเจ็บแน่นหน้าอก ถ้านั่งท่าที่ว่า จะช่วยลดการเสียดสีของเนื้อเยื่อได้ ทำให้ปวดน้อยลงระหว่างรอความช่วยเหลือ ให้กินยาแก้อักเสบกลุ่ม NSAIDs (ไม่ใช่สเตียรอยด์) เช่น ยาแอสไพริน หรือไอบูโพรเฟน เพื่อลดอาการอักเสบของเนื้อเยื่อ ทำให้เยื่อหุ้มหัวใจ 2 ชั้นเสียดสีกันน้อยลง ลดอาการเจ็บแน่นหน้าอกได้   ต้องปรึกษาคุณหมอก่อนใช้ยา ถ้าคุณหมออนุญาตแล้ว ให้กิน 3 ครั้งต่อวันหลังอาหาร ถ้าเป็นยาแอสไพรินต้องไม่เกิน 2 - 4 กรัมต่อวัน ส่วนไอบูโพรเฟนไม่เกิน 1,200 - 1,800 มก. ต่อวัน ภาวะเยื่อหุ้มหัวใจอักเสบมักเกิดจากการติดเชื้อไวรัส ถ้าดูแลตัวเองเหมือนตอนเป็นหวัด ก็จะช่วยให้หายเจ็บและฟื้นตัวได้เร็วขึ้น นอกจากนี้การนอนหลับพักผ่อนเยอะๆ ช่วยให้ระบบภูมิคุ้มกันทำงานได้อย่างมีประสิทธิภาพยิ่งขึ้นด้วย เลยทำให้หายเร็ว ภาวะหัวใจวาย (heart attack) เกิดเมื่อหลอดเลือดแดงที่ส่งเลือดไปยังหัวใจนั้นอุดตัน จนเลือดไหลเวียนไปไม่ถึง ทำให้หัวใจเสียหาย เกิดอาการเจ็บแน่นหน้าอกเพราะหัวใจวาย โดยมีอาการปวดทึบๆ ปวดเสียด แน่นหน้าอก เหมือนมีคนมาบีบหัวใจ หรือมีอะไรกดทับ มักเกิดเฉพาะกลางอก ถ้าอยากเช็คให้ชัวร์ว่าคุณกำลังหัวใจวาย ให้สังเกตอาการต่อไปนี้   หายใจติดขัด คลื่นไส้หรืออาเจียน วิงเวียนคล้ายจะเป็นลม เหงื่อแตกตัวเย็น เจ็บแขนซ้าย ขากรรไกร และคอ จะโทรเรียกรถพยาบาลหรือให้ใครช่วยพาไปส่งโรงพยาบาลก็ได้ ยิ่งคุณหมอช่วยเคลียร์เส้นเลือดที่อุดตันได้เร็วเท่าไหร่ หัวใจก็ยิ่งเสียหายน้อยลงเท่านั้น ที่เส้นเลือดอุดตันจนหัวใจวายก็เพราะเกล็ดเลือด (เซลล์เม็ดเลือด) ไปกระจุกกันกับคอเลสเตอรอลที่เกาะผนังเส้นเลือด แค่กินนิดเดียวยาแอสไพรินก็ช่วยยับยั้งการเกิดลิ่มเลือดได้ ช่วยเจือจางให้เลือดไหลเวียนสะดวกขึ้น   มีงานวิจัยชี้ว่าถ้าเคี้ยวยาแอสไพรินตอนหัวใจวาย จะช่วยลดการเกิดลิ่มเลือด บรรเทาอาการเจ็บแน่นหน้าอก และป้องกันไม่ให้หัวใจเสียหายเพิ่มขึ้นได้มากกว่าการกลืนเม็ดยาลงไป ระหว่างรอความช่วยเหลือ ให้เคี้ยวยาแอสไพรินปริมาณ 325 มก. ไปช้าๆ ต้องรีบกินยาทันที ตัวยาจะได้เข้าสู่กระแสเลือดเร็วที่สุด อย่าขยับเขยื้อนหรืออะไรที่ทำให้เลือดยิ่งสูบฉีด เพราะจะเป็นผลเสียต่อหัวใจมากกว่าเดิม ให้นั่งในท่าที่สบาย แล้วพยายามสงบใจ ปลดเสื้อผ้าที่คับแน่นออก ผ่อนคลายให้มากที่สุด ถ้าขาบวมหรือมีเหตุให้ต้องนั่งนานๆ เช่น นั่งเครื่องบินข้ามประเทศ อาจเกิดลิ่มเลือดลามไปที่หลอดเลือดแดงสู่ปอดจนอุดตันได้ อาการผิดปกติที่ปอดเลยทำให้เจ็บแน่นหน้าอก และจะยิ่งแย่เวลาหายใจ ขยับตัว หรือไอ   ให้รีบไปแผนกฉุกเฉินโดยเร็วที่สุด ความผิดปกติที่ปอดนี้ถ้าเคสที่รุนแรงอาจต้องผ่าตัดด่วนเพื่อบรรเทาอาการ ปอดบวม (Pneumonia) คือการติดเชื้อในถุงลมของปอด ทำให้เกิดการอักเสบ มีน้ำในปอด พอไอก็เลยมีเสลดหรือเสมหะตามมา อาการอื่นๆ นอกจากเจ็บแน่นหน้าอกก็คือ   มีไข้ ไอมีเสมหะ เหนื่อยอ่อน คลื่นไส้ และอาเจียน ถ้าเป็นไม่มากนักก็แค่พักผ่อนอยู่ที่บ้าน จนกว่าระบบภูมิคุ้มกันจะกำจัดเชื้อออกไปหมด แต่ถ้าอาการติดเชื้อลุกลามอาจอันตรายถึงชีวิตได้ โดยเฉพาะถ้าเกิดในเด็กและผู้สูงอายุ ให้รีบไปหาหมอทันทีถ้ามีอาการต่อไปนี้  หายใจลำบาก เจ็บแน่นหน้าอกรุนแรงขึ้น มีไข้ 39 องศาขึ้นไป ไม่ยอมลด ไอไม่หยุด โดยเฉพาะไอแล้วมีหนอง จะยิ่งอันตรายถ้าผู้ป่วยเป็นเด็กอายุต่ำกว่า 2 ขวบ ผู้สูงวัยเกิน 65 ปี และใครก็ตามที่ภูมิคุ้มกันอ่อนแอ ถ้าคุณเป็นปอดบวมเพราะติดเชื้อแบคทีเรีย คุณหมอจะจ่ายยาปฏิชีวนะ (antibiotics) เช่น azithromycin, clarithromycin หรือ erythromycin ให้กินฆ่าเชื้อ จะได้หายเร็วๆ แต่ถึงยาปฏิชีวนะจะไม่เหมาะกับอาการของคุณ คุณหมอก็จะจ่ายยาอื่นที่ช่วยบรรเทาอาการเจ็บแน่นหน้าอก หรือลดอาการไอให้เจ็บหน้าอกน้อยลงให้เอง โรคลิ่มเลือดอุดกั้นในปอดเกิดเพราะเกิดลิ่มเลือดอุดตันในหลอดเลือดแดงไปสู่ปอด ส่วนภาวะภาวะโพรงเยื่อหุ้มปอดมีอากาศ (ปอดแตก) เกิดเมื่ออาการรั่วเข้าไปในช่องว่างระหว่างปอดกับผนังทรวงอก ทั้ง 2 อาการนี้จะทำให้ขาดอากาศหายใจรุนแรง นิ้วและปากดำคล้ำได้  ถ้ามีปัจจัยอื่นแทรกซ้อน เช่น ผู้ป่วยสูงอายุ หรือเป็นโรคหอบหืดเรื้อรัง พอเป็นปอดบวมแล้วไอแรงๆ ก็ทำให้ปอดอุดตันหรือฉีกขาดได้ ถ้าสงสัยว่าตัวเองจะเป็นโรคลิ่มเลือดอุดกั้นในปอดหรือภาวะโพรงเยื่อหุ้มปอดมีอากาศ ให้รีบหาหมอด่วน นอกจากทำให้เจ็บแน่นหน้าอกแล้ว ทั้ง 2 โรคนี้ยังทำให้ขาดอากาศหายใจ หรือนิ้วและปากดำคล้ำด้วย  ถ้าเป็น 1 ใน 2 โรคนี้ ให้พบแพทย์ด่วน เพราะเลือดหรืออากาศที่รั่วเข้าไปในช่องอก จะเพิ่มปริมาณจนอุดตันหรือกดทับปอดได้ เป็นอาการที่หายเองไม่ได้แน่นอน ต้องรักษาทางการแพทย์เท่านั้น ควรเรียกรถพยาบาลหรือขอความช่วยเหลือทันที 2 อย่างนี้มักเกิดเมื่อคุณวิตกกังวล กระวนกระวาย หวาดกลัว หรือเครียด ถ้าอยากหลีกเลี่ยงภาวะดังกล่าว ก็ควรเข้ารับความคิดและพฤติกรรมบำบัด หรือกินยาบรรเทาอาการทางจิต เวลาอาการกำเริบรุนแรงจะทำให้หายใจหอบถี่ขึ้นและกล้ามเนื้อหน้าอกตึงเกร็งจนเจ็บ บางครั้งหลอดอาหารหรือหลอดเลือดหัวใจก็หดเกร็ง จนเจ็บปวดแน่นหน้าอกส่วนอาการอื่นๆ ก็เช่น   หายใจหอบถี่ หัวใจเต้นแรงเร็ว ตัวสั่น ใจสั่น (เหมือนหัวใจจะหลุดจากอก) . พอหายใจหอบถี่ (Hyperventilation) อาจทำกล้ามเนื้อหน้าอก หลอดเลือดแดง และหลอดอาหารกระตุกเกร็งได้ ให้หายใจเข้าออกช้าๆ ลึกๆ เพื่อลดอัตราการหายใจ และลดความเสี่ยงในการเกิดการหดเกร็งจนเจ็บปวด   ให้นับ 1 - 3 ในใจทุกครั้งที่หายใจเข้าหรือออก ควบคุมการหายใจเข้าให้ได้ อย่าปล่อยให้ตัวเองหายใจหอบ พอกำหนดลมหายใจได้แล้ว อาการวิตกกังวลหรือแพนิคก็จะคลายลง  ถ้าจำเป็น ให้ใช้อุปกรณ์ช่วยจำกัดอากาศที่หายใจเข้าไป เช่น ถุงกระดาษ โดยคลุมปากและจมูก จะทำให้ไม่หายใจเอาลมเข้าไปมากเกินไป หายใจไม่หอบถี่ งานวิจัยไม่นานมานี้ชี้ว่า การนวดผ่อนคลาย อุณหภูมิบำบัด และการบำบัดในห้องที่มีบรรยากาศผ่อนคลาย ช่วยบรรเทาอาการของโรควิตกกังวลทั่วไป (generalized anxiety disorder หรือ GAD) ได้อย่างเห็นผลถ้าทำต่อเนื่อง 12 อาทิตย์ครบคอร์ส จะพบว่าผู้ป่วยมีอาการวิตกกังวลหรือซึมเศร้าน้อยลง   นวด 35 นาที โดยเน้นนวด indirect myofascial release (บำบัดจุดกดเจ็บ) และเน้นคลายกล้ามเนื้อแถวไหล่ กระดูกสันหลังส่วนคอ กระดูกสันหลังส่วนอก และกระดูกบั้นเอว ไปจนถึงคอ ท้ายทอย และกระดูกแถวก้นกบ นอนนวดในท่าที่สบาย อาจเสริมหรือหนุนด้วยผ้าห่มหรือผ้าเช็ดตัวตามถนัด ฟังเพลงที่ช่วยผ่อนคลายระหว่างนวด จากนั้นหายใจเข้าออกช้าๆ ลึกๆ  ลองนวดแบบสวีดิชช่วงระหว่างกลุ่มกล้ามเนื้อ ให้ยืดหยุ่นมากขึ้น ขอให้พนักงานหรือหมอนวดช่วยประคบร้อนที่กล้ามเนื้อด้วยผ้าร้อนหรือถุงน้ำร้อน (บางที่ก็เป็นหินร้อน) ตอนจะเปลี่ยนไปนวดกล้ามเนื้อกลุ่มอื่น ให้เลิกประคบ จะได้พักก่อนเปลี่ยนกลุ่มกล้ามเนื้อ ระหว่างนอนนวดให้หายใจเข้าออกลึกๆ ช้าๆ ไปเรื่อยๆ ถ้าอาการ panic attack เริ่มขัดขวางการใช้ชีวิตประจำวัน แถมเทคนิคผ่อนคลายไม่ค่อยได้ผล คงถึงเวลาต้องพบผู้เชี่ยวชาญแล้ว ให้นัดพบจิตแพทย์เพื่อปรึกษาหาวิธีคลายความวิตกกังวลต่อไป ถ้าบำบัดแบบตัวต่อตัวอย่างต่อเนื่อง จะเห็นผลที่สุด  บางทีคุณหมอก็จ่ายยา benzodiazepines หรือยาต้านเศร้า (antidepressants) ให้คนที่เป็น panic attack โดยยาจะไปบรรเทาอาการที่กำเริบ และป้องกันไม่ให้เกิดกำเริบอีกบ่อยๆ กรดไหลย้อน (acid reflux) เกิดเมื่อกรดในกระเพาะทำให้รอยต่อระหว่างกระเพาะกับหลอดอาหารระคายเคืองจนคลายตัว ทำให้กรดไหลย้อนจากกระเพาะขึ้นมาที่หลอดอาหารได้ จะเกิดอาการแสบร้อนกลางอก นอกจากนี้ยังทำให้คลื่นไส้ หรือรู้สึกเหมือนมีอาหารติดคอหรือแน่นอยู่ในหน้าอกได้ สุดท้ายคืออาจมีรสแสบๆ ซ่าๆ ในปาก   อาหารที่กระตุ้นให้เกิดกรดไหลย้อน หรือทำให้อาการหนักขึ้นก็เช่น อาหารมันๆ เผ็ดๆ โดยเฉพาะถ้าเป็นคนกินแล้วนอน แอลกอฮอล์ ช็อคโกแลต ไวน์แดง มะเขือเทศ ผลไม้รสเปรี้ยว เปปเปอร์มินต์ กาแฟ และอื่นๆ ที่มีคาเฟอีนก็ทำให้เกิดกรดสะสมจนไหลย้อนได้ พอแสบร้อนกลางอกเมื่อไหร่ ระวังอย่านอนราบ กรดไหลย้อนจะเกิดแถวหลอดอาหาร เพราะฉะนั้นถ้านอนลง กรดในกระเพาะจะยิ่งไหลย้อนออกมา ให้นั่งตัวตรงแทน กรดจะได้ไม่ย้อนขึ้นมาที่หลอดอาหารง่ายๆ  หรือลองขยับตัวช้าๆ เช่น โยกตัวไปมาเบาๆ ในเก้าอี้หรือเดินไปมา เผื่อจะช่วยเรื่องการย่อย เช่น Tums, Maalox, Pepto-Bismol และ Mylanta หรือยี่ห้ออื่นๆ เป็นยาลดกรดที่หาซื้อมาบรรเทาอาการแสบร้อนกลางอกได้สะดวก ให้กินหลังอาหารหรือเมื่อเกิดอาการ นอกจากนี้ยังมียาลดกรดที่กินก่อนอาหารได้ เรียกว่ากันไว้ก่อน ไม่ว่าจะใช้ยาตัวไหนขอให้อ่านคำแนะนำที่ฉลากดีๆ และปฏิบัติตามอย่างเคร่งครัด ยาลดกรดนั้นจะป้องกันกรดไหลย้อน แต่ Prilosec กับ Zantac จะไปหยุดการสร้างกรดในกระเพาะแต่แรกเลย   Prilosec เป็นยากลุ่ม proton pump inhibitor ที่หาซื้อได้ทั่วไป ช่วยหยุดการสร้างกรดในกระเพาะได้ โดยกิน 1 เม็ด ก่อนอาหารอย่างน้อย 1 ชั่วโมง จะช่วยลดกรดไหลย้อนได้ ให้อ่านคำแนะนำที่ฉลากหรือในกล่องก่อน จะได้รู้ว่ายามีผลยังไงต่อการย่อยอาหารของคุณ Zantac ก็ออกฤทธิ์แบบเดียวกัน โดยไปยับยั้งตัวรับฮิสตามีน ให้รินน้ำใส่แก้ว จากนั้นใส่ยาในน้ำแล้วรอจนละลายหมด ใช้ดื่ม 30 - 60 นาทีก่อนอาหาร เพื่อลดการผลิตกรดในกระเพาะ เบคกิ้งโซดาผสมน้ำเรียกว่า "sodium bicarbonate" ใช้ลดอาการแสบร้อนจากกรดไหลย้อนได้อย่างเห็นผล แค่ผสมเบคกิ้งโซดา 1 - 2 ช้อนโต๊ะลงในแก้วที่มีน้ำ แล้วใช้ดื่มตอนเจ็บแน่นหน้าอกจากกรดไหลย้อน ไบคาร์บอเนตในเบคกิ้งโซดาจะช่วยปรับกรดให้เป็นกลาง ชงชาคาโมไมล์หรือน้ำขิงดื่ม ไม่ก็ผสมรากขิงในอาหาร สมุนไพร 2 อย่างนี้ช่วยเรื่องการย่อย แถมทำให้สบายท้องขึ้นด้วย   สารสกัดจากรากชะเอม DGL-licorice (Glycyrrhiza glabra) ช่วยเคลือบเยื่อเมือกของหลอดอาหาร ป้องกันความเสียหายและความเจ็บปวดจากกรดไหลย้อน  ให้กินแบบแคปซูล ปริมาณ 250 - 500 มก. 3 ครั้งต่อวัน 1 ชั่วโมงก่อนอาหาร หรือ 2 ชั่วโมงหลังอาหารแต่ถ้าใช้ต่อเนื่องนานๆ ควรหาหมอตรวจวัดระดับโพแทสเซียม เพราะชะเอมจะทำให้โพแทสเซียมในร่างกายลดลง จนอาจเกิดอาการใจสั่นและผลการค้นหาโรคหัวใจเต้นผิดจังหวะ (arrhythmias) ได้ แคปซูลสารสกัดจากรากชะเอมช่วยป้องกันอาการข้างเคียงได้ เช่น อาการบวม มีหลายงานวิจัยชี้ว่าการฝังเข็มช่วยบรรเทาอาการของโรคระบบทางเดินอาหาร (gastrointestinal disorders) ได้อย่างเห็นผล ในระยะเวลาการวิจัย 6 อาทิตย์ ผู้ป่วยที่เป็นโรคกรดไหลย้อนได้รับการฝังเข็มดั้งเดิมแบบจีน ตามจุดสำคัญของร่างกาย 4 จุดด้วยกัน ซึ่งได้ผลออกมาใกล้เคียงกันกับกลุ่มผู้ป่วยที่ได้รับการรักษาด้วยแพทย์แผนปัจจุบัน ถ้าจะลองฝังเข็ม ต้องเน้นตามจุดต่อไปนี้ วันละ 1 ครั้ง ติดต่อกัน 1 อาทิตย์  Zhongwan (CV 12) Bilateral Zusanli (ST36) Sanyinjiao (SP6) Neiguan (PC6) ถ้าซื้อยากินเองหรือดูแลตัวเองด้วยวิธีต่างๆ แล้วไม่เห็นผล ก็ต้องใช้ยาที่แรงกว่าโดยคุณหมอเป็นผู้สั่งจ่าย ยา Prilosec ที่หาซื้อได้เองก็แรงพอๆ กับยาที่แพทย์สั่ง น่าจะช่วยบรรเทาอาการปวดได้  ต้องศึกษาและปฏิบัติตามคำแนะนำในการใช้ยาอย่างเคร่งครัด จะได้รู้ผลที่มีต่อระบบการย่อยอาหารของคุณ
แยกให้ออกระหว่างอาการกระดูกอ่อนซี่โครงอักเสบ (costochondritis) กับปวดเมื่อยกล้ามเนื้อและกระดูก (musculoskeletal pain). ซื้อยาแก้ปวดกินเองได้. นอนหลับพักผ่อนเยอะๆ. ต้องยืดเหยียดก่อนออกกำลังกาย. ประคบร้อน. พบแพทย์ถ้าอาการไม่ดีขึ้น. รู้จักอาการเจ็บหน้าอกจากภาวะเยื่อหุ้มหัวใจอักเสบ. ให้รีบไปโรงพยาบาลทันที. บรรเทาอาการเจ็บแน่นหน้าอกโดยนั่งหลังตรง ค้อมตัวไปด้านหน้า. กินยาแอสไพรินหรือไอบูโพรเฟน. พักผ่อนเยอะๆ. รู้จักอาการเจ็บอกเมื่อหัวใจวาย. ให้รีบไปโรงพยาบาลทันที. กินยาแอสไพรินสำหรับคนที่ไม่แพ้ยา. ทำตัวทำใจให้สบาย. อาการผิดปกติที่ปอดร้ายแรงแค่ไหน. สังเกตอาการปอดบวม. ถ้าอาการปอดบวมยิ่งรุนแรงให้รีบหาหมอ. ปรึกษาคุณหมอเรื่องใช้ยา. ระวังโรคลิ่มเลือดอุดกั้นในปอด (pulmonary embolism) และภาวะโพรงเยื่อหุ้มปอดมีอากาศ (pneumothorax). ทั้ง 2 โรคนี้ให้พบแพทย์ด่วน. รู้จักอาการแพนิคหรือวิตกกังวลกำเริบ. หายใจเข้าออกช้าๆ ลึกๆ ใช้เทคนิคการผ่อนคลาย. พบจิตแพทย์. สำรวจอาการกรดไหลย้อน. นั่งตัวตรงหรือยืน. กินยาลดกรด (antacid). กินยาลดการสร้างกรด. ผสมน้ำดื่มเอง. ลองใช้สมุนไพร. ลองฝังเข็ม. ถ้าจำเป็นก็ต้องให้คุณหมอจ่ายยาแรงๆ.
https://www.wikihow.com/Ease-Sudden-Chest-Pain https://www.wikihow.com/Ease-Sudden-Chest-Pain https://www.wikihow.com/Ease-Sudden-Chest-Pain https://www.wikihow.com/Ease-Sudden-Chest-Pain https://www.wikihow.com/Ease-Sudden-Chest-Pain https://www.wikihow.com/Ease-Sudden-Chest-Pain
Easing Costochondritis or Musculoskeletal Chest Pain Easing Chest Pain From Pericarditis Easing Chest Pain From a Heart Attack Easing Chest Pain From Lung Conditions Easing Chest Pain From a Panic or Anxiety Attack Easing Chest Pain From Acid Reflux